༄༅། །དཔལ་གཤིན་རྗེའི་གཤེད་དམར་པོའི་ལྷ་ལྔའིསྒྲུབ་
ཐབས་ལུང་སྦྱོར་བདུད་རྩིའི་རོལ་མཚོ་
ཞེས་བྱ་བ་བཞུགས་སོ། །
ཨོཾ་སྭསྟི་སིདྡྷཾ། དཔལ་གཤིན་རྗེའི་གཤེད་དམར་པོ་ལྷ་ལྔའི་བདག་ཉིད་ཅན་གྱི་སྒྲུབ་པའི་ཐབས་ལུང་དང་སྦྱར་བ་བདུད་རྩིའི་རོལ་མཚོ་ཞེས་བྱ་བ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །རྟ་བདུན་ལྟ་བུ་མཁྱེན་པའི་འོད་ཀྱིས་གདུལ་བྱའི་མི་ཤེས་མུན་པ་སེལ། །རི་བོང་འཛིན་ལྟར་དག་པའི་ཐུགས་རྗེས་མཐའ་ཡས་འགྲོ་བ་རྗེས་སུ་འཛིན། །ཡིད་བཞིན་ནོར་འདྲའི་ཕྲིན་ལས་རྒྱ་ཆེར་སྐྱེ་དགུའི་འདོད་དོན་སྒྲུབ་མཛད་པའི། །སངས་རྒྱས་ཀུན་མཚུངས་བླ་མར་བཏུད་ནས་སྒྲུབ་ཐབས་ལུང་སྦྱོར་འདིར་བཤད་བྱ། །
འདིར་སྒྲུབ་ཐབས་ཀྱི་རྣམ་གཞག་སྤྱིིར་བཤད་པ། སྒྲུབ་ཐབས་ཉིད་ལུང་དང་སྦྱར་ཏེ་བཤད་པ་གཉིས་ཀྱི། དང་པོ་ལ། གཞུང་འདི་རྣམས་མཛད་པའི་སློབ་དཔོན་གང་ཡིན་པ་ནི། རྗེ་བཙུན་རྣལ་འབྱོར་གྱི་དབང་ཕྱུག་བིཪྺ་པ་ཞེས་བྱ་བ་གསུང་ངག་རིན་པོ་ཆེ་ལ མ་འབྲས་བུ་དང་བཅས་པའི་གདམས་ངག་མཛད་པ་པོ་དེ་ཡིན་ཏེ། ལམ་འབྲས་དང་ཤིན་ཏུ་སྤྲོས་མེད་གཉིས་པོ་གདམས་ངག་གི་གནད་ཤིན་ཏུ་མཐུན་པའི་ཕྱིར་དང་། ཤིན་ཏུ་སྤྲོས་མེད་ཀྱི་གཞུང་ལས། སློབ་དཔོན་དཔལ་ལྡན་མཐུ་སྟོབས་ཀྱི་མགོན་པོ། ཐུགས་སྤྲོས་པ་མེད་པའི་དབྱིངས་ལས་མ་གཡོས་བཞིན་དུ། སྐུའི་སྤྲོས་པ་དཔག་ཏུ་མེད་པས་གདུག་པ་ཅན་ཚར་གཅོད་ཅིང་། བཅོམ་ལྡན་འདས་ཀྱིས་དངོས་སུ་བྱིན་གྱིས་བརླབས་པའི་རྣལ་འབྱོར་གྱི་དབང་ཕྱུག་ཆེན་པོ་བིཪྺ་པས་མཛད་པ། ཞེས་མཐུ་སྟོབས་དབང་ཕྱུག་ཏུ་གསལ་བར་བཤད་པའི་ཕྱིར་རོ། །.སེ་ན། གྲུབ་ཆེན་བརྒྱད་ཅུའི་བསྟོད་པར། ཆུ་བོ་ཆེན་པོ་གྱེན་ལ་བཟློག །ཆང་ལ་ཉི་མ་གཏེང་པར་བཅུག །བིཪྺ་པ་ཞེས་བྱ་བ་ཡི། །བླ་མ་དེ་ལ་ཕྱག་འཚལ་ལོ། །ཞེས་བཤད་པ་དང་ལམ་འབྲས་སྤྲོས་མེད་གཉིས་ལས་འབྱུང་བའི་རྣམ་ཐར་དང་མཐུན་པར་སྣང་བས། རྗེ་བཙུན་ཌོམྦི་ཧེ་རུ་ཀའི་བླ་མ། དཔལ་བིཪྺ་པ་ཉིད་ཡིན་པས། རྒྱལ་རིགས་དམན་པའི་སྤྱོད་པ་མཛད། །དུར་ཁྲོད་རྒྱུ་ཞིང་ཤ་ཆེན་གསོལ། །བིཪྺ་པ་ཞེས་བྱ་བ་ཡི། །བླ་མ་དེ་ལ་ཕྱག་འཚལ་ལོ། ། ཞེས་པ་དང་འཁྲུལ་བར་མི་བྱའོ། །
གཉིས་པ་དེས་མཛད་པའི་གཞུང་གང་ཡིན་པ་ནི། ལྷ་ལྔའི་མངོན་རྟོགས་ལས་ཚོགས་དང་བཅས་པ་སྟོན་པ་སྒྲུབ་ཐབས་ཆེ་བ་དང་། གཙོ་བོ་རྐྱང་པའི་མངོན་རྟོགས་ཙམ་ཞིག་སྟོན་པ། སྒྲུབ་ཐབས་ཆུང་བ། གཏོར་མའི་ཆོ་ག་སྟེ། བསྐྱེད་རིམ་སྟོན་པའི་གཞུང་གསུམ་དང་། ཤིན་ཏུ་སྤྲོས་པ་མེད་པའི་དེ་ཁོ་ན་ཉིད་ཀྱི་མན་ངག །འོད་གསལ་འཆར་བའི་བྱིིན་རླབས་ཀྱི་ཆོ་ག །བདུད་རྩི་བྱིན་གྱིས་བརླབ་པའི་ཆོ་ག་སྟེ། རྫོགས་རིམ་གྱི་གཞུང་གསུམ་དང་། འཁྲུལ་འཁོར་གྱི་ཕྲེང་བ་ཞེས་བྱ་བ་དང་། .རེ་མི་གསལ་བའི་སྔགས་བཏུ་བ་དང་། ལས་སོ་སོའི་སྔགས་གསལ་བར་སྟོན་པ་གཤིན་རྗེའི་གཤེད་སྒྲུབ་ཐབས་ཀྱི་ཆོ་ག་ཞེས་བྱ་བ་སྟེ། ལས་ཚོགས་ཀྱི་གཞུང་གཉིས་མཛད་དོ། །མཆོད་པའི་ཆོ་ག་རྒྱ་གཞུང་མཛད་བྱང་མེད་པ་དཱ་ན་ཤཱི་ལས་བསྒྱུར་བའི་དཔེ་ཁ་ཅིག་ལ། བིཪྺ་པས་མཛད་དོ་ཞེས་པ་ནི་མ་དག་པ་སྟེ། གཞུང་དེ་དག་ཆག་ལོ་དང་། དཔྱལ་ལོས་བསྒྱུར་བ་དང་། དཱ་ན་ཤཱི་ལས་བསྒྱུར་བའི་དཔེ་དག་པ་རྣམས་ལས་མི་འབྱུང་བའི་ཕྱིར་རོ། །.སེ་ན་གཤིན་རྗེའི་གཤེད་ལ། གཞུང་བརྒྱད་མཛད་ཅིང་། གཞན་ཡང་གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་གདམས་ངག་དང་། .་ོཧ་སེང་གེ་ལ་སོགས་པ་མཛད་དོ། །
གསུམ་པ་རྒྱུད་གང་ལ་བརྟེན་པ་ནི། ད་ལྟ་བོད་ན་བཞུགས་པའི་གཤིན་རྗེའི་གཤེད་དམར་པོའི་རྒྱུད་ལེའུ་བཅུ་དགུ་པ། དགྲ་ནག་གི་རྒྱུད་དང་ཆ་མཐུན་པར་གྱུར་པ་དེ་ལ་བརྟེན་ནས་མཛད་པ་ནི་མ་ཡིན་ཏེ། རྒྱུད་དེར། ཡེ་ཤེས་ཚོགས་བསགས་ཀྱི་སྔགས་གཅིག་ལས་མ་གསུང་ཞིང་། སློབ་དཔོན་གྱིས་སྔགས་གསུམ་གསུངས་པའི་ཕྱིར། རྒྱུད་དེར། ཡྃ་རྃ་བྃ་ལྃ་དཀྱིལ་འཁོར་བཞི། །བསྡུས་པ་བྷྲཱུྃ་ཡིག་ལས་སྐྱེས་པའི། །ཁང་པ་བརྩེགས་པ་བསྒོམ་པར་བྱ། །ཞེས་དང་། འབྱུང་བཞི་རོ་གཅིག་ཏུ་འདྲེས་པ་ལས། གཞལ་ཡས་ཁང་བསྒོམ་པར་བཤད་ལ། གཞུང་དུ། འབྱུང་བ་བཞི་ལྷུན་པོ་དང་བཅས་པའི་སྟེང་དུ། གཞལ་ཡས་ཁང་བསྒོམ་པར་བཤད་པའི་ཕྱིར་དང་། རྒྱུད་དེར། .་ེཡི་དབུས་སུ་པཾ་ཡིག་གིས། །སྣ་ཚོགས་པདྨ་རྣམ་བསམ་བྱ། །.རེ་ནི་ལྟེ་བའི་དབུས་གནས་པའི། །སྣ་ཚོགས་རྡོ་རྗེ་དབྱུག་པ་བཅས། །མཚན་མ་མཐའ་དག་ཡོངས་གྱུར་ནས། །ཞེ་སྡང་བདག་ཉིད་བསྒོམ་པར་བྱ། །ཞེས་པདྨའི་ལྟེ་བར་སྣ་ཚོགས་རྡོ་རྗེ་དབྱུག་པ་དང་བཅས་པས་བསམས་ནས། .་ེཡོངས་སུ་གྱུར་པ་ལས་ལྷར་བསྐྱེད་པར་བཤད་ལ། གཞུང་དུ་སྣ་ཚོགས་རྡོ་རྗེ་ཡོངས་སུ་གྱུར་པ་ལས་དབྱུག་པ་དེ་ཡོངས་སུ་གྱུར་པ་ལས་ལྷར་བསྐྱེད་པར་བཤད་པའི་ཕྱིར་དང་། རྒྱུད་དེར། ཨ་ཡིག་ལས་སྐྱེས་པདྨའི་སྣོ.། །ཅེས་ཐོད་པའི་ས་བོན་ཨར་བཤད་པ་ལ། གཞུང་དུ་ཧཱུྃ་ལས་བྱུང་བའི་ཐོད་པར་བཤད་པ་སོགས་བསྐྱེད་རིམ་གྱི་སྐབས་ནའང་མི་འདྲ་བ་དུ་མ་སྣང་ཞིང་། ལས་ཚོགས་དང་འཕྲུལ་འཁོར་གྱི་སྐབས་སུའང་མི་འདྲ་བ་དུ་མ་ཞིག་སྣང་བའི་ཕྱིར་རོ། །རྒྱུད་འདིའི་ལུགས་ཀྱི་སྒྲུབ་ཐབས་བསྒོམ་པར་སྤྲོ་ན། རྒྱུད་ཀྱི་གོང་འོག་བསྒྲིགས་པས། དཔལ་འཛིན་གྱི་ལྷ་བཅུ་གསུམ་མ་ལ་འདོར་ལེན་བྱས་པས་ཆོག་པ་ཞིག་སྣང་བས་དེ་ལྟར་བྱའོ། །.སེ་ན་མཁས་པ་དག་གིས། རྣལ་འབྱོར་དབང་ཕྱུག་གི་གཞུང་གཞིར་བྱས་པའི་སྒྲུབ་ཐབས་ལ། རྒྱུད་འདི་ནས་བཤད་པའི་ཆོ་གའི་ཡན་ལག་རྣམས་ཀྱིས་ཁ་བསྐངས་པར་མཛད་པ་ཡང་མ་དགོངས་པར་ཟད་དོ། །.་ེབཞིན་དུ་རྒྱུད་ལེའུ་ཉི་ཤུ་རྩ་གཉིས་པ་ལ་བརྟེན་ནས་མཛད་པ་མ་ཡིན་ཏེ། རྒྱུད་དེར་མངོན་བྱང་ལྔ་ལས་ཁུ་བའི་གཟུགས་སུ་ཞུ་བ་དེ་ཉིད་གླུས་བསྐུལ་ཏེ། འབྲས་བུ་རྡོ་རྗེ་འཛིན་པར་བཞེངས་པས། .འེི་སྦྱོར་མཚམས་ནས་འཁོར་གྱི་ལྷ་སྤྲོ་བ་སོགས་རྣལ་འབྱོར་བཞིའི་རིམ་པ་གསལ་བར་བཤད་ལ། གཞུང་འདི་རྣམས་སུ་རྣལ་འབྱོར་བཞིའི་རིམ་པའི་མིང་ཙམ་ཡང་མི་འབྱུང་བའི་ཕྱིར་རོ། །རྒྱུད་འདིའི་ལུགས་ཀྱི་སྒྲུབ་པའི་ཐབས་བསྒོམས་པ་ལ་མོས་ན། སློབ་དཔོན་བློ་གྲོས་བཟང་པོས་མཛད་པའི་སྒྲུབ་ཐབས་ལྟར་བྱའི། གཞུང་འདི་དང་ཕན་ཚུན་བསྲེ་བར་མི་བྱའོ། །འོ་ན་གང་ལ་བརྟེན་ནས་མཛད་སྙམ་ན། དཔལ་བི་རཱུ་པའི་འཕྲུལ་འཁོར་གྱི་ཕྲེང་བར། རྒྱུད་འབུམ་ཕྲག་གསུམ་པ་ལས་ཕྱུང་བ། ཞེས་གསུངས་པས། འཕགས་པའི་ཡུལ་ན་རྒྱུད་རྒྱས་པ་འབུམ་ཕྲག་གསུམ་པ་ཞིག་བཞུགས་ཡོད་པར་སྣང་བས། .་ེལ་བརྟེན་ནས་སློབ་དཔོན་གྱིས་གཞུང་འདི་རྣམས་མཛད་པའོ། །.་ེལྟར་རྒྱུད་དང་གཞུང་སོ་སོ་ནས་སྒྲུབ་ཐབས་མི་འདྲ་བ་དུ་མ་ཞིག་གསུངས་པ་རྣམས་ཕན་ཚུན་མ་བསྲེ་བར། རང་རང་གི་ཆོས་སྐད་རྐང་ཚུགས་པར་བཤད་དགོས་ལ། གྲུབ་ཆེན་ཚད་ལྡན་གྱིས་བཀྲལ་བའི་གཞུང་རྣམས་མི་འདྲ་བ་མང་ཡང་ཐམས་ཅད་སངས་རྒྱས་ཀྱི་དགོངས་པ་ཡིན་ཏེ། དགོངས་པ་ལུང་སྟོན་པའི་རྒྱུད་ལས། རྟོག་པ་མེ.་ཅིང་འཁྲུག་མེད་པ། །ཡིད་འོང་རྡོ་རྗེའི་ཚིག་གཅིག་པུ། །གདུལ་བྱའི་བསམ་པའི་དབང་གིས་ན། །བྱེ་བྲག་མང་པོར་འགྱུར་བ་ཡིན། །ཞེས་བཤད་པའི་ཕྱིར་རོ། །
གཉིས་པ་ལ། མཉམ་པར་གཞག་པའི་རྣལ་འབྱོར་དང་། མཉམ་པར་མ་གཞག་པའི་རྣལ་འབྱོར་གཉིས་ཀྱི་དང་པོ་ལ། }ནོ་འགྲོ་དང་། དངོས་གཞི་གཉིས་ཀྱི་དང་པོ་ནི། དཔལ་བིཪྺ་པའི་གཞུང་གི་རྗེས་སུ་འབྲངས་པའི་བོད་ཀྱི་བླ་མ་རྣམས་ཀྱིས་སྒྲུབ་པའི་ཐབས་དུ་མ་ཞིག་མཛད་ནའང་། ཕལ་ཆེར་གཞུང་དང་མཐུན་པ་ཉུང་ཞིང་། གཤིན་རྗེའི་གཤེད་ལྷ་བཅུ་གསུམ་མ་དང་། }ར་སྨོས་པའི་རྒྱུད་གཉིས་ཀྱི་ཆོ་གའི་ཡན་ལག་རྣམས་ཀྱིས་ཁ་བསྐངས་པས་མཛེས་པར་མ་མཐོང་ཞིང་། བླ་མ་ཆག་ལོ་ཙྪ་བས་མཛད་པའི་སྒྲུབ་ཐབས་ཉི.། .་ེརྣམས་ཀྱི་ནང་ནས་མཆོག་ཏུ་མཐོང་ནས། གཙོ་ཆེར་དེའི་རྗེས་སུ་འབྲངས་པའི་སྒྲུབ་ཐབས་ཁོ་བོས་སྦྱར་བ་ལས། སླར་ཡང་དེ་དག་གི་དོན་ལུང་དང་སྦྱར་ཏེ་བཤད་ན། བསོ.- ནམས་ཀྱི་ཚོགས་བསགས་པ་དང་། ཡེ་ཤེས་ཀྱི་ཚོགས་བསགས་པ་གཉིས་ཀྱི་དང་པོ་ནི། དཀྱིལ་འཁོར་འདིར་དབང་བསྐུར་བ་ཐོབ་ལ་ཞེས་པ་ནས། }ནོ་དུ་སོང་ནས་ཞེས་པའི་བར་ནི། གཞུང་ཆེ་བར། དང་པོར་གནས་དབེན་པར་འདུག་སྟེ། བདུད་རྩི་ལྔ་ལ་སོགས་པའི་རིལ་བུ་ཁར་བཅུག་ལ། བདག་ཉིད་རོ་ཡི་སྟེང་དུ་བསམས་ཏེ། ཞེས་དང་། གཞུང་ཆུང་བར། དང་པོར་རེ་ཞིག་སེམས་ཅན་རྣམས་འདོན་པའི་བསམ་པ་ཅན་གྱི་སྔགས་པས། }་བར་ལངས་ནས། གདོང་བཀྲུ་བ་ལ་སོགས་པ་བྱ། སྟན་བདེ་བ་ལ་འདུག་ནས། ཞེས་བཤད་པའི་དོན་ཡིན་ལ། སྐྱབས་འགྲོ་སེམས་བསྐྱེད་རྡོ་རྗེ་སེམས་དཔའི་བསྒོམ་བཟླས་གསུམ་ནི། རྣལ་འབྱོར་ཆེན་པོ་སྤྱིའི་ཁྱད་ཆོས་ཡིན་ནོ། །རང་སྐད་ཅིག་གིས་ཞེས་པ་ནས། བསོད་ནམས་ཀྱི་ཚོགས་སོ་ཞེས་པའི་བར་ནི། གཞུང་ཆེ་བར། ཚངས་པའི་གནས་བཞི་དང་ལྡན་པས། བླ་མ་དམ་པ་མཆོད་ནས་ཞེས་པ་ལས་མ་བཤད་ཀྱང་། གཞུང་ཆུང་བར། རང་གི་སྙིང་གར་ཡི་གེ་ཨོཾ་དམར་པོ་ཡོངས་སུ་གྱུར་པ་ལས་ཉི་མའི་དཀྱིལ་འཁོར་བསྒོམ། .་ེཡི་གེ་ཧཱུྃ་དམར་པོ་ཡོངས་སུ་གྱུར་པ་ལས་དབྱུག་པ་དཀར་པོ་རྡོ་རྗེའི་རྩེ་མོ་ཅན་མི་མགོས་མཚན་པ་བསམ་མོ། །
.འེི་དབུས་སུ་ཉི་མའི་དཀྱིལ་འཁོར་དམར་པོའི་སྟེང་དུ་ཧཱུྃ་ཡིག་ཁ་དོག་དམར་པོའི་འོད་ཟེར་གྱིས་གཤིན་རྗེ་མཐར་བྱེད་དམར་པོ་དང་། བླ་མ་དང་སངས་རྒྱས་དང་བྱང་ཆུབ་སེམས་དཔའ་རྣམས་སྤྱན་དྲངས་ལ། མདུན་གྱི་ནམ་མཁའི་ཕྱོགས་སུ་བསམ་མོ། །.་ེནས་ཡི་གེ་ཧཱུྃ་ལས་འཐོན་པའི་མེ་ཏོག་དང་། བདུག་པ་ལ་སོགས་པ་རྣམས་ཀྱིས་ཡང་དག་པར་མཆོད་དེ། སྡིག་པ་བཤགས་པ་ལ་སོགས་པ་བྱས་ནས། བྱམས་པ་དང་། སྙིང་རྗེ་དང་། དགའ་བ་དང་། བཏང་སྙོམས་ཏེ་ཚངས་པའི་གནས་བཞི་བསྒོམས་ལ། ཞེས་སོགས། འདིར་ལུས་དང་ངག་དང་ཡིད་ཀྱི་སྡིག །ཅེས་སོགས། རྒྱུད་ལེའུ་བཅུ་དགུ་པ་དང་། དགྲ་ནག་ནས་བཤད་པའི་རྒྱུན་བཤགས་དང་། ཨོཾ་ཧྲཱིཿཥྚྲཱྀཿཧཿ ཞེས་སོགས་ཉེར་སྤྱོད་ཀྱི་སྔགས་རྣམས་ཀྱིས་ཁ་བསྐངས་པ་ཡོད་མོ.། རྒྱུད་དང་གཞུང་གཉིས་མི་འདྲ་བའི་ཁྱད་པར་རྣམས་མ་ཕྱེད་པ་ཡིན་པས། .་ེརྣམས་བྱ་མི་དགོས་སོ། །ཕྱག་བྱ་བ། ཉེར་སྤྱོད་ཀྱི་སྔགས། རྒྱུན་བཤགས། ཚོགས་ཞིང་གཤེགས་སུ་གསོལ་བ་རྣམས་ཆག་ལོ་ཙྪ་བའི་སྒྲུབ་ཐབས་ལྟར་རོ། །མཆོད་པ་ཆུ་གཉིས་སྔོན་འགྲོ་ཡིན་པ་ཡང་། གཞུང་ཆེ་བའི་གཏོར་མའི་སྐབས་ལས། .་ེནས་མཆོད་ཡོན་དང་ཞབས་བསིལ་དང་ཕུལ་ལ་ཞེས་སོགས།
གཉིས་པ་ནི། .་ེནས་ཞེས་པ་ནས། ཚོགས་གཉིས་བསག་པའོ། །ཞེས་པའི་བར་ནི། གཞུང་ཆེ་བར། སྭ་བྷཱ་ཝ་ཤུདྡྷཿསོགས་ཀྱི་སྔགས་གསུམ་པོ་དང་། གཞུང་ཆུང་བར་ཤཱུ་ནྱ་ཏཱའི་སྔགས་གཅིག་པོ་ཙམ་ཞིག་གསུང་གི །}གས་དོན་འདི་ལྟར་བསྒོམ་མ་གསུངས་པ་ལ། མཁས་པ་དག །}གས་དང་པོས་ཆོས་ཐམས་ཅད་རང་བཞིན་གྱིས་རྣམ་པར་དག་པས་གཟུང་བ་དང་འཛིན་པ་དང་བྲལ་བ། སེམས་ཙམ་གྱི་ངོ་བོ་དང་། གཉིས་པས་དེ་སེམས་ཀྱང་ཐབས་ཤེས་རབ་གཉིས་སུ་མེད་པའི་རྣལ་འབྱོར། ལྷ་སྐུ་སྒྱུ་མ་ལྟ་བུ་དང་། གསུམ་པས་ལྷ་སྐུ་དེ་ཡང་སྟོང་པ་ཉིད་ཀྱི་རང་བཞིན་དུ་བསྒོམ་པར་བཞེད་ལ། 0ཎྜི་ཏ་དཱ་ན་ཤཱི་ལ་ལས་བརྒྱུད་པའི་གདམས་ངག་ལ། }གས་དང་པོས་ཐུགས་ཀའི་ཧཱུྃ་ལས་འོད་འཕྲོས་པས། སྣོད་བཅུད་ཐམས་ཅད་འོད་དུ་ཞུ་ནས་རང་ལ་ཐིམ་པས་གཟུང་བའི་ཡུལ་དང་བྲལ་བ་རང་གི་སེམས་ཀྱི་ངོ་བོ་ཙམ་དང་། གཉིས་པས་ཕྱི་གཟུང་ཡུལ་མ་གྲུབ་པས། ནང་འཛིན་པའི་སེམས་ཀྱང་མི་འགྲུབ་པའི་ཕྱིར། གཟུང་འཛིན་གྱི་རྟོག་པ་དང་བྲལ་བའི་ལྷའི་སྐུ་དང་། གསུམ་པས་ལྷ་སྐུ་གདན་དང་བཅས་པ་ཡང་དབྱུག་པ་ལ་ཐིམ། .་ེཧཱུྃ་ལ་དེ་མགོ་བོ་ནས་ནཱ་དའི་བར་དུ་ཐིམ་ནས། ནཱ་ད་ཙམ་ནམ་མཁའ་ལ་གནས་པར་བཞེད་དོ། །སྦྱང་གཞི་དང་མཐུན་པས་ཤིན་ཏུ་ལེགས་སོ། །བླ་མ་ཆག་ལོཙྪ་བ་དང་། དཔྱལ་ལོ་ཙྪ་བས་གཞན་སྔར་དང་འདྲ་བ་ལས། ནཱ་དའང་ནམ་མཁའ་ལ་སྤྲིན་དེངས་པ་བཞིན་སོང་བར་བཞེད་དེ། ཤིན་ཏུ་སྤྲོས་མེད་ལས། འདི་ཉིད་གསལ་ཞིང་སྟོང་པ་དང་། །རིག་པ་དེ་ཉིད་མ་འགགས་པས། །རང་རིག་ཡེ་ཤེས་སྐད་ཅིག་མ། །འདིར་ནི་ཐོག་མ་དབུས་མཐའ་མེ.། །སྲིད་མེད་མྱ་ངན་འདས་པ་མེ.། །བདག་མེད་གཞན་ཡང་མེད་པ་སྟེ། །འདི་ནི་མཆོག་ཏུ་བདེ་ཆེན་ཉི.། ། འདི་ནི་གསལ་ཞིང་སྟོང་པ་ཉི.། །འདི་ལས་མཚོན་ཏེ་ཤེས་པར་བྱ། །ཞེས་པའི་དོན་དུ་འདོད་དོ། །
གཉིས་པ་ལ་བསྐྱེད་པའི་རིམ་པ་དང་རྫོགས་པའི་རིམ་པའི་རིམ་པ་གཉིས་ཀྱི་དང་པོ་ལ། རྟེན་བསྐྱེད་པ་དང་། བརྟེན་པ་བསྐྱེད་པ་གཉིས་ཀྱི་དང་པོ་ནི། .་ེནས་ཞེས་པ་ནས་རྟེན་བསྐྱེད་པའོ། །ཞེས་པའི་བར་ཏེ། གཞུང་ཆེ་བར། .་ེནས་ཡི་གེ་ཡཾ་ཡོངས་སུ་གྱུར་པ་ལས་རླུང་གི་དཀྱིལ་འཁོར་ཁ་དོག་སྔོན་པོ་བ་དན་གྱིས་མཚན་པ་གཞུ་ལྟ་བུའོ། །.འེི་སྟེང་དུ་ཡི་གེ་རཾ་ཡོངས་སུ་གྱུར་པ་ལས་མེའི་དཀྱིལ་འཁོར་གྲུ་གསུམ་པ་ཁ་དོག་དམར་པོ་འབར་བས་མཚན་པ། བཾ་ཡོངས་སུ་གྱུར་པ་ལས་ཆུའི་དཀྱིལ་འཁོར་མདོག་དཀར་པོ་བུམ་པས་མཚན་པའོ། །ལཾ་ཡོངས་སུ་གྱུར་པ་ལས་སའི་དཀྱིལ་འཁོར་གྲུ་བཞི་པ་ཁ་དོག་སེར་པོ་རྡོ་རྗེས་མཚན་པའོ། ། སུཾ་ཡོངས་སུ་གྱུར་པ་ལས་རི་རབ་ལྷུན་པོ་གྲུ་བཞི་རིན་པོ་ཆེའི་རང་བཞིན་གྱིས་ཉེ་བར་མཛེས་པའོ། །.འེི་སྟེང་དུ་དཀྱིལ་འཁོར་གྱི་འཁོར་ལོ་བསྒོམ་པར་བྱ་སྟེ། གྲུ་བཞི་པ་ལ་སྒོ་བཞི་པ། །ཀ་བ་བརྒྱད་ཀྱིས་ཉེ་བར་མཛེས། །དྲ་བ་དྲ་ཕྱེད་ཀྱིས་བརྒྱན་པ། །.་ེཡི་དབུས་སུ་ཡི་གེ་པཾ། །ཡོངས་སུ་གྱུར་པ་ལས་སྣ་ཚོགས་པདྨའོ། ། ཞེས་པས་བསྟན་ཏོ། །.་ེལ་ཁ་ཅིག་སྟོང་པ་ཉིད་དུ་བསྒོམས་པའི་རྗེས་སུ། སྲུང་བའི་འཁོར་ལོ་བསྒོམ་པར་འདོད་པ་ནི་རྣལ་འབྱོར་དབང་ཕྱུག་གི་གཞུང་ཆེ་ཆུང་གཉིས་ན་མི་གསལ་ཞིང་། ཆག་ལོས་ཀྱང་མ་མཛད་པས་མི་དགོས་ལ། འདིར་བཤད་པ་ལྟར་རི་རབ་ཀྱི་སྟེང་དུ་སྲུང་འཁོར་བྱེད་པ་ནི། ག